गैराज में लगी आग, सामान और गाड़ी जली
जुलाना | जींद-हांसीमार्ग पर जुलाना में पेट्रोल पंप के सामने स्थित गाड़ियों के गैराज में सोमवार देर रात को शार्ट सर्किट से अचानक आग लग गई। इससे गैराज में रखा लाखों रुपए का सामान कंटेनर जलकर राख हो गया। सूचना पर फायर ब्रिगेड की तीन गाड़ियों ने आग पर काबू पाया।
करेला गांव के दलबीर ने जुलाना में हांसी रोड पर पेट्रोल पंप के सामने गाड़ियों का गैराज किया हुआ है। सोमवार रात को गैराज में धुआं उठता देख काॅलोनी के लोगों ने इसकी सूचना गैराज के मालिक फायर ब्रिगेड कार्यालय को दी। फायर ब्रिगेड की एक गाड़ी से आग पर काबू नहीं पाया जा सका। इसके बाद जींद से दो और फायर ब्रिगेड की गाड़ियां आईं और आग पर काबू पाया। जब तक आग पर काबू पाया जाता गैराज में रखा सामान एक कंटेनर गाड़ी जल चुकी थी। गैराज के मालिक दलबीर ने बताया कि वह सायं 7 बजे गैराज का ताला बंद करके घर चला गया था। अचानक गैराज में आग लगने की सूचना काॅलोनीवासियों ने फायर ब्रिगेड उसे दी थी। आग से गैराज में रखे टायर, कैरेट एक कंटेनर गाड़ी के साथ गैराज की छत तक जल चुके थे। दलबीर ने बताया कि गैराज जल जाने के कारण उसे लाखों रुपए का नुकसान हुआ है।
hin_Deva hin_Deva hin_Deva